10/07/2014 | Administración LocalMunicipal
Bergondo
Secretaría
Vehículo abandonado

ANUNCIO De conformidade co disposto no artigo 59.5 da Lei 30/1992, do 26 de novembro, do réxime xurídico das administracións pública se do procedemento administrativo común, notifícase a seguinte resolución da Alcaldía, xa que intentada a notificación no derradeiro domicilio coñecido non se puido practicar. Resolución da Alcaldía núm.540/2014, do 5 de xuño, que transcrita literalmente di: “Logo de ver que por parte da policía local deste Concello mediante informe policial n.º 76/2014 do 13 de marzo de 2014; deuse traslado da existencia dun vehículo automóbil abandonado na vía pública, na estrada Nacional VI, fronte ó número 23 de Guísamo, marca Audi 80, con placas de matrícula 2181CKG, propiedade de Leslie Carmen Gador Belen Leguinagoicoa, con NIE: XXXXXXXXX, con último domicilio coñecido en Sargento Provisional, 3-5.º I de A Coruña. Logo de ver que con data de 24 de marzo de 2014, por esta Alcaldía ditouse resolución n.º 298/2014 pola que se acordaba a incoación de expediente n.º 5/2014 para declarar RSU (residuo sólido urbano) e proceder á súa retirada e eliminación por xestor autorizado do citado residuo concedéndose ao seu titular un prazo de 15 días hábiles para que procedera á súa retirada e/ou formular as alegacións que estimase oportunas. Intentada a notificación do interesado en dous intentos sen que se tivera logrado realizar a mesma, procedeuse á súa publicación no BOP n.º 87, do 9 de maio de 2014. Transcorrido o prazo sen que se tivera constancia da presentación de alegación algunha, con data de 30 de maio de 2014, solicitouse novo informe da Policía Local que foi emitido con data de 2 de xuño de 2014, onde se fai constar que o vehículo segue no mesmo lugar. Tendo en conta todo o anterior e de conformidade coa competencia que me atribúe o artigo 21.1. s) da Lei 7/1985, do 2 de abril, reguladora de bases de réxime local, pola presente RESOLVO: Primeiro. –Declarar como RSU (residuos sólido urbano) o vehículo automóbil abandonado na vía pública, na estrada Nacional VI, fronte ó número 23 de Guísamo, marca Audi 80, con pracas de matrícula 2181CKG, propiedade de Leslie Carmen Gador Belen Leguinagoicoa, con NIE XXXXXXXXX, con último domicilio coñecido en Sargento Provisional, 3-5.º I de A Coruña, de conformidade co disposto no artigo 4.2 da Lei 10/2008, do 3 de novembro, de residuos de Galicia e tendo en conta que conforme establece o artigo 3. b) da Lei 22/2011, do 28 de xullo, de residuos e solos contaminados, os vehículo abandonados teñen a consideración de residuo doméstico. Segundo. –Entregar o vehículo para o seu tratamento ao centro autorizado de tratamento de vehículos denominado “Maria Claustre Fayed El Bali”, sito en Cortiñán, Bergondo e con código RTP – G – 24 - 2003, para a súa destrución e descontaminación, instando ao citado centro para que se proceda de acordo co artigo 5 do Real decreto 1383/2002, do 20 de decembro, sobre xestión de vehículos ao final da súa vida útil, e o artigo segundo da Orde INT/624/2008, do 26 de febreiro, polo que se regula a baixa electrónica dos vehículos descontaminados ao final da súa vida; para que emita: – Certificado de destrución, que terá que axustarse perfectamente ó modelo e contido establecidos no anexo da Orde INT/624/2008, do 26 de febreiro. – Trámite de baixa electrónica definitiva do vehículo no Rexistro de Vehículos da Dirección Xeral de Tráfico, que deberá realizarse seguindo o procedemento establecido no artigo segundo da Orde INT/624/2008, do 26 de febreiro. A data de anotación da baixa definitiva terá que coincidir coa data de expedición do certificado de destrución. Terceiro. –Notificar ao titular que o vehículo foi declarado residuo doméstico e que se procede ao seu traslado ao centro autorizado de tratamento de vehículos sito en Cortiñán, Bergondo, para o seu tratamento como tal. Bergondo, 5 de xuño de 2014”. O que se publica para os efectos oportunos. Bergondo, 23 de xuño de 2014. A alcaldesa Alejandra Pérez Máquez